User:Valrianga126/sandbox/My Webpage

Dawn ti sei... Ka nun ka thlir a, ka lungngai lo, Ka thianpa nun ka thlir a, ka thik a ni. Kum 5 kal ta a hlawhtlinna ka chanlaia, Hlawhchham khan maw, Tunah chuan nun awhawm tak a nei, Ka theih loh, ka thiam loh a thiam tawh, Ka hnungtawlh bik lo tiin ka sawi, Hmalam pan theuh theuh, Tinge ka kal sawt loh, An thlen chin ka thlen ve loh, An rualin ka kal thin asin.

Tunah chuan ka telve lohna khawvel, Ka lan ve ngai lohna khawvel, Khawvel hran kan hmang ta si. Siam that duh mahila a tlai ta. Neih belh tur chuan a tlai ta. Hmabak ka nei, ka tlin silo. Tih tur ka la nei, ka hlen thei silo. Mite hmuhah an duhthu mahnise, Ka tan a tawk zo lo, ka la duh tawk si lo. Neih belh tur, thiam belh tur ka la ngah. Ka tih tur, ka hmabak a la tam si.

Mi pakhat nih ve ka duh, Mi sawi nih ve ka duh, Mi biak nih ve ka duh, Mi zah nih ve ka duh, Mi rin nih ve ka duh, Mahse an ni ang ka ni ta lo. An zinga awm ka duh ve, An zinga hlim tak a awm ka duh ve, An zinga mawl ber nih leh ka duh, An thurualpui theih nih leh ka duh, Mahse hun aliam thui ta, Hun a dang ta, hmun a dang ta.

Kawng khat kan zawh, kan kal za lo, Kawng a thui bik, tum thuhmun si, Mi pakhat ka ni, kan in ang lo, Mahse ka thiam lo, a thiam bik lo, An thiam thil ka thiam lo, Ka thiam thil an thiam bik lo, An kawngah ka kal lo, Ka kawngah an kal bik hek lo, An buainaah ka buai lo, Ka buainaah an buai bik hek lo. Tumram thleng turin, A ni nih ka tum lo, an ka tum lo, Chutah intawk ang aw ka thian, I hlawhtlinna khawvelah chuan...